Ρίζα Σητείας Λασιθίου

Η Ρίζα είναι έρημο χωριό της Κοινότητος Κρυών του Δήμου Σητείας και της τέως Επαρχίας Σητείας στον νομό Λασιθίου στην ανατολική Κρήτη. 

Η παλαιότερη γραπτή μνεία του χωριού είναι σε οθωμανικό κατάλογο χωριού του τέλους του 17ου αιώνα. Αναφέρεται επίσης σε έγγραφο του 1747. Το 1832 αναφέρεται ως Ρίζα στα Κρητικά του Μιχαήλ Χουρμούζη. Στην απογραφή του 1881 είχε 49 χριστιανούς κατοίκους και το 1900 είχε 62 χριστιανούς κατοίκους. Στις επόμενες απογραφές είχε 73 κατοίκους το 1920, 75 το 1928, 73 το 1940, 69 το 1951, 50 το 1961, 33 το 1971 και το 1981 είχε 19 κατοίκους.

 Αξιοθέατα 
Το χωριό βρίσκεται 2 χιλιόμετρα από την επαρχιακή οδό που συνδέει τα Αχλάδια με το Σταυροχώρι. Λίγο έξω από αυτό βρίσκεται παλαιά Κρήνη. Εντός του οικισμού βρίσκεται ο μικρός ναός του Χριστού ενώ στην ευρύτερη περιοχή το γνωστό στους κατοίκους της περιοχής ξωκλήσι της Παναγίας της Γαλακτοκτισμένης. Χαρακτηριστικό της περιοχής είναι τα όμορφα φαράγγια του Σκορδύλου που δημιουργούν ένα τοπίο εξαιρετικής ομορφιάς.

 Παραπομπές 

Κατηγορία:Δήμος Σητείας
Κατηγορία:Χωριά της περιφερειακής ενότητας Λασιθίου